## Kampen om kunnskapen - geografisk tenking i nordisk utdanning.

Det ligger politiske føringer bak hvilke kunnskap som vektlegges og undervises i skolen. Geografifaget er et gammelt skolefag, men har fått ny betydning og delvis nytt innhold som følge av nye samfunnsutfordringer.

I en nordisk kontekst har geografifaget og geografididaktikken tatt en vesentlig rolle særlig i spørsmål rundt *bærekraft/bæredyktighet/hållbarhetsutbildning*.

De siste åra har vi – særlig innen utdanning og geografididaktikk – sett mange bidrag som adresserer *powerful knowledge*, *powerful geography,* geografisk tenking og geografisk danning i ulike utdanningskonktester.

Denne sesjonen inviterer bidrag fra en norsk, nordisk (og internasjonal) kontekst som ønsker å belyse eller problematisere ulike former og grep for geografisk tenkning i skole og utdanning. Vi ønsker både fagdidaktiske og klasseromsnære og teoretiske og klasseromsfjerne bidrag velkommen.